
Et Ep 
Hversu beiskur ertu, dauði! hversu beisk er þín 
endurminning |. þessi sorgarorð eru gömul á. vör- 
um mannanna, og munu heyrast þaðan, á meðan 
þeir eru settir á. þetta dauðlegleikans og skilnaðar- 
ins land; skilnaðarins stund á milli ástvina er jafn- 
an: sorgarstund, og beiskur er dauðinn. vissulega, 
sem. optastnær gengur þannig í garð, að hann slítur 
hin viðkvæmustu ástarbönd, hrífur ástvin: frá brjósti 
ástvinar, barnið frá móðurhjartanu, foreldra, frá börn- 
um, makann úr faðmi makans. Æ! hvílík ráðgáta. 
er 088 skammsýnum mönnum vort líf, hversu erfitt 
er oss einatt að átta: oss hér á þessari vorri stund- 
arvegferð! hversu þungbært að geta skilið og tekið 
réttilega þeim kjörum, sem. oss eru úthlutuð!: En 
— allir þínir vegir, drottinn! eru einber speki og 
náð,. því ber oss að trúa því staðfastlega, að allt, 
sem þú úthlutar oss, sé. oss. sent í vísdómsfullum 
fo 

og gæzkuríkum tilgángi. Gleðinnar kjörum útbýtir 
þú af þinni náð, sorgarinnar bikar réttir þú eins 
börnum þínum af mildiríkum föðurkærleika. Vertu 
oss, miskunsami guð! nálægur á þessari sorgarstundu, 
sendu þinn huggunaranda niður í hin harmþrúngnu 
hjörtu, svo að sorgin helgist og verði þér þóknan- 
leg, og þessi sorgarstund verði oss að vonarstundu. 

Jú vissulega er þetta sár sorgarstund; þessi 
líkkista, sem vér nú stöndum við, geymir andvana 
líkama framliðinnar systur, sem nú ætlar að yfirgefa 
þetta heimili sitt í síðasta sinni, og kveðja þá, sem 
hún unni þar hugástum; hún skilur nú að líkam- 
legum návistum við alla sína ástvini, sem geyma 
eptir ógleymanlega minningu hennar í tregandi en 
þakklátum hjörtum. Allir, sem þekktu þig, sæla 
framliðna systir! hlutu að elska og virða hina hreinu 
sál, sem fram gekk hér í guðhræðslu og grandvar- 
leika fyrir drottni; allir, sem kynntust þjer, hlutu að 
dást að skrautbúníngi hjarta þíns, sem lýsti sér í 
hógværu blíðlyndi, innilegri hjartagæzku, stöðugri 
tryggð, auðmýkt og þolinmæði, og hafði rót sína í 
sönnum guðsótta. -því betur, sem eg lærði að þekkja 
þig, því lengur sem eg kynntist þínu hreina, elsku- 
lega hugarfari, og gafst kostur á að taka eptir því, 
hversu þú af samvizkusemi í því, að uppfylla skyldur 


þínar, einatt gekkst fram af sjálfri þér, og gleymdir. 


þínum veiku kröptum, hversu þú sérhvert augnablik 
varst reiðubúin að afneita sjálfri þér til að þjóna 
öðrum, hversu þú hjartanlega lézt þér anntum, að 
gjöra mínum ástkæra bróður, og þinni. öldruðu, æru- 


ð 


verðu“ móður lífið farsælt og ánægjulegt, því innileg- 
ar hlaut eg að elska þig og virða. Allt frá barn- 
æsku hafði þín hreina sál inndrukkið guðsóttann í 
húsum guðhræddra foreldra; þar hafði þér snemma 
verið tamið að hafa umgengni þína við guð, þar 
hafði þér í æskunni verið innrætt, að hér á jörðu 
erum vér gestir og ferðamenn, og að vort rétta föð- 
urland er á himnum. „Já! vissulega þekktir þú af 
eigin lífsreynslu, þó þín jarðneska vegferð væri ekki 
laung, að hér erum vér gestir og ferðamenn, að vér 
hér á jörðu höfum engan blífanlegan samastað; þess 
vegna leitaðir þú líka hér hins sanna föðurlands; 
þess vegna horfðir þú stöðuglega hér niðri upp til hinna 
himnesku heimkynna; þess vegna varstu hér á jörðu 
svo handgengin himninum. Nú hefur þú fundið hið 
varanlega. heimkynni, sem frelsari þinn og vor allra 
hefur fyrirbúið þér í húsi föður síns; hann, sem þitt 
hreina hjarta hafði stöðuglega umgengni við, en sem 
þú hér að eins sást í ráðgátu, hann hefur þú nú 
séð augliti til auglitis; sælir eru hjartahreinir, þeir 
munu guð sjá! Eins og þú, mín ógleymanlega sæla 
systir! varst þegar hér á jörðu handgengin himnin- 
um, eins varstu líka handgengin dauðanum. Einatt 
vitjaði dauðinn heimilis þíns, einatt var aðkoma hans 
fyrir þig sár og sviðamikil, þegar hann kippti úr 
faðmi þér þínum úngu ástvinum, sem drottinn hafði 
gefið þér, og dauðans beitti broddur særði um leið 
þitt viðkvæma móðurhjarta djúpum sárum.  Einatt 
máttir þú sjálf reyna árásir dauðans, þegar hann 
vitjaði þín í þúngum sjúkdómum, og réðst á hina 

veiku tjaldbúð líkama þíns; því — hér barstu dýr- 
mætan fjársjóð í veiku leirkeri; hér varstu orðin 
samrýnd krossbyrði vanheilsunnar, og áttir eins og 
í sífelldu dauðastríði; þess vegna heimsótti dauðinn 
þig ekki heldur í þetta sinn eins og ókunnugur gest- 
ur; þú varst orðin handgengin honum í lífinu, hann 
kom ekki til þín í síðasta sinni eins og ótta- 
legur sigrari lífsins, heldur eins og friðarins sendi- 
boði, eins og frelsisins engill, tilað leysa þína sælu 
önd úr fjötrum líkamans og flytja hana til hinna 
eilífu heimkynna, til borgar hins lifanda guðs; þar 
á friðarins landi hefur þinn þreytti andi fundið hvild, 
þar hefur þú aptur samtengzt þeim ástvinum, sem 
á undan þér eru farnir, þar á landi lifenda hefur 
þú fundið aptur þína úngu ástvini, sem þú tregaðir 
hér, til þess aldrei að skilja við þá framar; þar mun 
engin sorg framar vitja þín, enginn sjúkdómur fram- 
ar heimsækja þig, og dauðinn aldrei framar beiskja 
þér fögnuð lífsins. 

Lífsleið þín hér, sæla systir! var ekki laung, 
lífsins og dauðans herra kallaði þig til sín á miðri 
vegferðinni; hinn himneski faðir, sem telur vora 
lífdaga, spyr ekki um fjölda vorra lífsstunda, heldur 
um það, hvernig vér höfum lifað þær; guð hafði 
velþóknun á hjarta þínu, honum geðjaðist, hvernig 
þú hafðir brúkað þinn náðartíma, hann tók þig til 
sin á miðdegi lífsins, því í hans augliti varstu full- 
þroskuð fyrir himininn. 

Vér, sem hér eigum enn þá eptir stundardvöl, 
látum oss því ekki harma burtför vorrar framliðnu 

systur! nei, vör hörmum hána ekki, vér:samfögnum 
lausn hennar, þeim sigri, sem hún hefur unnið, því 
betra hlutskipti, sem henni hefur hlotnazt; en með 
sárum söknuði tregum vér allir, sem þekktum henn- 
ar guðhrædda og elskulega hugarfar, viðskilnað henn- 
ar við oss, því oss lángaði til að samferðast henni 
lengri tíma, ef það hefði verið guðs vilji. 

Minning hennar mun jafnan lifa í blessun, ekki 
einúngis í þessum húsum, sem hún kveður nú, héld- 
ur og í hjörtum allra ástvina hennar, og allra, sem 
nokkuð þekktu hana. Í guðhræðslu og grándvar- 
legleika, í hógværð og friði var framgánga hennar 
hér; nú er hún inngengin í sælunnar og friðarins 
eilífu heimkynni. þaðan sendir hún oss öllum sína 
friðarkveðju; innilegri þakklætiskveðju kveður hún 
þig, ástkæri bróðir! sem reyndist henni trúr og ó- 
þreytandi leiðtogi á samferð ykkar, sem barst með 
henni krossbyrði lífsins, sampíndist veikindum henn- 
ar, og hjúkraðir henni með viðkvæmri umhyggju Í 
hennar lángvinnu og iðulegn sjúkdómum. Eg veit, 
að þitt blíða og trygga hjarta tregar sárt og inni- 
lega burtför þess tryggasta og ástkærasta vinar, sem 
drottinn, hefur gefið þér, hluttekning allta við- 
staddra vina og vandamanna er vottur þess, að þitt 
sorgarefni er mikið. En eg veit líka, að kristileg 
trú hefur djúpt fest rætur í bjarta þínu; af því eg 
veit, að þú snemma hefur tamið þér að horfa til 
himins, til vors sanna föðurlands, þá veit eg líka, 
að frá hinum himnesku heimkynnum muni huggun- 
arinnar ljós leiptra niður í þitt harmþrúngna hjarta, 

og að þú munir finna hugsvölun hjarta þínu í þeirri 
huggun, sem kemur hérað ofan. þángað, til him- 
ins, þar sem þinn ástkæri maki er kominn í tölu 
annara ástvina, sem á undan henni voru farnir, rennir 
þú huga þínum á þessari stundu; þángað liggur 
einnig vor leið, þar munum vér innan lítils tíma sjá 
hana aptur, því ekki eru þessir fáu lífdagar, þó oss 
einatt finnist þeir lángir og erfiðir, annað en lítill 
tími, sem liðinn er, áður en oss varir. — Yður, æru- 
verða, sártsyrgjandi ekkjufrú! kveður yðar heittelsk- 
aða dóttir ástar- og þakklætiskveðju; straung var 
yðar vegferð með henni á leið lífsins, en óþreyt- 
andi reyndist yðar móðurkærleiki að styðja hana og 
styrkja á hinni erfiðu leið, allt frá vöggunni til graf- 
arinnar; þúngbært var yðar tilfinníngarsama móður- 
hjarta, að sjá einatt heittelskaða einkadóttur andvarpa 
þúngt undir krossbyrði þjánínganna, en léttbært var 
yðar þrekmikla móðurkærleika, að gleyma yðar eigin 
þúngu byrði, til að létta undir þúnga yðar líðandi 
ástvinar. Hinum algóða hefur þóknazt, sártsyrgjandi 
ekkjufrú! að senda yður mikla reynslu; honum hef- 
ur þóknazt, að margreyna yður í lífsins skóla; hon- 
um hefur þóknazt enn á ný að særa yður nýju sári; 
en vissulega mun hann, sem er guð allrar huggun- 
ar, nú sem fyr með reynslunni senda sinn heilaga 
huggunaranda í yðar harmþrúngna hjarta; vissulega 
mun hann, sem er athvarf ekknanna, nú sem fyr, 
verða yðar athvarf; vissulega mun hann, sem híng- 
að til hefur verið yðar styrkur, ekki heldur nú láta 
yður bregðast sinn styrk; fyrir hans náð munuð þér 


ea 

geta sagt: „þó að minn ytri maður hrörni, þá 
endurnýjast samt minn innri maður dag eptir dag<. 
Hann, sem hefur gróðursett móðurkærleikann, mun 
telja þau tár, sem hið tregandi móðurhjarta úthellir; 
þeirri hryggð, sem þér nú hafið, mun hann síðar 
breyta í fögnuð á sælunnar og fagnaðarins landi, 
þegar þér aptur fáið að sjá yðar sælu dóttur í tölu 
guðs útvaldra barna. — Yður, úngu ástvinir! kveð- 
ur yðar elskaða, sæla móðir. Látið yðar sorgbitnu 
hjörtu ekki skelfast! Hefjið hugann til hinna himn- 
esku heimkynna; þaðan ávarpar yðar sæla móðir 
yður sínum friðar- og blessunaróskum; þar biður 
hún fyrir yður, að þér megið fara sívaxandi í náð 
hjá guði og mönnum, að þér megið verða sæl bæði 
þessa heims og annars; hafið, eptir dæmi yðar sælu 
móður, stöðuglega umgengni yðar við guð, gleðjið 
hana í himninum, með því að framgánga hér á jörðu 
í guðsótta og dyggð; huggið, ástkæru úngu vinir! 
yðar sártsyrgjandi föður með dyggðugri breytni; gleð- 
jið yðar öldruðu, margreyndu ömmu með lofsverðum 
mannkostum, og gjörið henni með þeim kvölddag 
lífs hennar unaðarsamlegan; það er sú bezta lækn- 
ing, sem þér getið veitt þeirra særðu hjörtum. Setjið 
traust yðar og athvarf til guðs; og hann, sem aldrei 
gleymir sínum börnum, mun geyma yður eilíflega í 
sínum föðurfaðmi. 

Svo látum oss þá hefja hugann til himinsins ; 
látum oss hafa það hugfast, að vér felum himnin- 
um en ekki gröfinni vora framliðnu ástvini; í þeirri 
öruggu trú fylgjum vér þínum jarðnesku leifum, sæla 

systir! í guðs hús, áður en þær eru lagðar í hinn 
helgaða reit framliðinna. Blessaðu oss, drottinn ! 
þessa sorgargaungu; láttu þessa sorgarstundu, og 
sérhverja stundu lífs vors minna oss á, að vér hér 
erum gestir og ferðamenn, og að vort sanna föður- 
land er á himnum, svo að vér, meðan vor náðar- 
tími stendur yfir, hér á jörðunni höfum vora um- 
gengni á himnum. Bænheyr það í þíns sonar nafni, 
amen. 


Ræða flutt í Reykjavíkur-dómkirkju af prófasti 
Ó. Pálssyni. 

Á þínu valdi, drottinn! erum vér dauðlegir og allt 
vort ráð; þú sendir oss sorg og reynslu þessa lífs 
af hinni sömu föðurgæzku, sem veitir og svo gleð- 
innar stundir. Og gef þú oss ætíð, og gef oss 
einnig á þessari stundu, að taka þeirri sorg, sem 
þú sendir, með trú og trausti og fúsri undirgefni 
undir þinn föðurvilja. Gef það öllum þeim, sem 
syrgja yfir þessum moldum. þá eru þeir sælir, 
þótt þeir harmi, því þeir munu huggaðir verða. 
Amen | 


þegar oss mæta hinar þúngbæru sorgarstundir, 
þá er jafnan eitt og hið sama skjólið, sem vér fá- 
um leitað og leitum í, til þess að öðlast huggun og 
sorganna létti; en það er hjá guði, föður misk- 

unsemdanna. Og sælir erum vér, hver sorg sem 
oss mætir, ef vér einúngis fáum falið oss hans mildri 
föðurhendi; því hún ein megnar að græða öll vor 
sár og þerra harmatárin af vorum augum. Æ, lát- 
um oss þá í hans nafni og hans miskunarskjóli eyða 
þessari sorgarstundu. Vor allra hjartans ósk er víst 
sú, að hún hefði mátt hjá oss líða; því skyldi hið 
syrgjandi hjarta nokkru sinni neita sér um þá svöl- 
un, að andvarpa með honum, sem sagði: „Minn 
faðir! ef það er mögulegt, þá líði þessi kaleikur frá 
mörc? Biðjum vér þannig með honum, þá bÞbiðj- 
um vér Í sannri trú, og getum einnig bætt hinu við: 
„þó ekki eins og eg vil, heldur eins og þú vilte. 
Og guð gefi það öllum, sem hér syrgja, að geta 
með þvílíku hugarfari fylgt til grafarinnar þeirri elsk- 
uðu systur vorri, sem hér hefur svo snemma, og 
harmdauð öllum, sofnað hinum síðasta dúr.  Hjartn- 
anna Sár eru opt næsta viðkvæm fyrir þá, sem eptir 
lifa, þegar hin góða manneskja verður, eins og hér 
hefur skeð, burtkölluð um hádegisstundu lífsins og 
mitt í þess helgustu störfum. því fremur sem mann- 
eskjunnar dyggð skartaði fagurt um hið stutta lífs- 
skeið, því dýrmætari hún fyrir svo margt elskuvert, 
sem bjó Í fari hennar, verður ástvinum sínum, . því 
fremur veitir það örðugt, að halda aptur hinum beisku 
sorgartárum yfir hennar gröf. Sú blíðari tilfinning 
hjartans, sem lætur þau fljóta, er innrætt af skap- 
arans hendi, og því höldum vér ekki aptur þeirri 
fórn, sem jafnt heiðrar minningu hinna ástkæru, og 
svalar vorum sorgmæddu hjörtum. Og syrgjum vér 


12 


þannig ástvini vora, sem það gefst ekki að njóta 
lengur hér stundlega, þá vitum, að það skeður eptir 
vilja guðs, sem gjörir ekkert tilgángslaust, og hefur 
heyrt hvert andvarp, talið hvert tár vorrar hrein- 
skilnu sorgar, með hinni sömu föðurgæzku, með 
hverri hann úthlutar svo miklu af því, sem er til 
að gleðja. Gætum vér þessa, þá kunnum vér og 
svo að syrgja með voninni til hans, með því hjarta- 
lagi, sem trúaröruggt felur sig hans vilja, í sorg 
sem í gleði, og segir: „Ekki eins og eg vil, heldur 
eins og þú viltc. Sú huggun, sem það gefur, hef- 
ur meira ágæti. með sér, en nokkur sú gleði, sem “ 
af heiminum er; og hún svalar því fremur hjörtun- 
um, sem innilegri og hreinni er vor sorg, sem hinn 
saknaði ástvinur var betri og samtengdur oss með 
hjartfólgnari elsku. Betri gjöf, en að njóta þvílíkra, 
fær guðs föðurhönd aldrei rétt að oss, en vér könnumst 
bezt við elsku hans, sem gefur, með því að hneigja 
vor hjörtu undir hans blessaðan vilja, og vegsama 
eins hans nafn, þegar hann tekur aptur sitt lán. 

Hér er það hin sannkallaða góða og elskuverða 
manneskja, sem vér með sorg og söknuði hljótum 
að fylgja til grafar. það mun varla nokkur einn af 
yður, sem hér eruð staddir, að hann fái með öðrum 
tilfinningum gengið þessa gaungu, eða numið staðar 
við hennar gröf. Lífið var ekki lángt, því það náði 
ekki fleirum en rúmum 42 árum, og þó munu allir, 
sem til þekktu, játa, að það hafði flest það sér til 
ágætis, sem jafnvel hinn hái aldur sjaldan fær náð. 
Svo var það búið flestum þeim kvenndyggðum, sem 

sameinazt gátu, til að prýða það. það er sárt og 
tilfinnanlegt fyrir þá, sem eptir lifa, þegar þvílíkri 
manneskju verður svo snemma kippt í burtu; vegir 
guðs, sem ræður því, liggja þá huldir fyrir oss dauð- 
legum, og eitt einúngis skynjum vér, og það má um 
leið hugga vor sorgbitin hjörtu, að því betri einn 
var og verðugri vorrar elsku, því fremur á hann sitt 
sanna heimkynni á öðrum sælli og betri stað, en 
þessari jörðu, og um þvílíka sjáum vér það opt, að 
þessi stundlega dvöl verður næsta stutt fyrir þá. 
þessi hin framliðna hafði mikið þegið af guði. 
Henni virtist nærri að jöfnu veitt bæði fríðleikur og 
góðar sálargáfur, gáfur fyrir hvers kyns nám, og 
það náttúrufar, sem sí alla staði hneigðist að því, 
sem gott er. Hún naut þess mikla láns, að eiga 
hina beztu foreldra, sem leiddu hana með ástríkri 
umhyggju fram yfir æskunnar ár; og hvað sjaldgæf- 
ara er, jafnvel þó árin ekki verði fleiri, en hér er 
sagt, þá var hinni nákvæmu móðurhendi aldrei af 
henni svipt, já, hún hefur og svo nú tekið þátt í 
því þúngbæra skylduverki, að apturlykja síðast henn- 
ar augu. Fáir munu í foreldra húsum verða njót- 
andi betri og fullkomnari menntunar, hvort heldur til 
sálar eður líkama, en þessi framliðna; enda mun 
það mega fullyrða, að hún í flestu þvílíku skaraði 
fram úr öðrum. það var auðsjáanlegt á öllu, og 
eins á því, hvernig hún, eins og húsmóðir, stóð í 
sinni stétt. þetta er mikils vert, en hér var það 
því fremur, sem það var sameinað flestum þeim 
dyggðum, sem eru sálarinnar sannasta prýði. Hér 

var sú manneskja, sem það var í öllu svo stöðug- 
lega innrætt, að vanda sitt ráð, eins og fyrir guðs 
augliti. Hjartað var bæði hreint og stöðugt í tryggð- 
um og í öllu góðu; framgángan siðsöm og stillt, 
viðmótið blítt og hógvært, og tíðast temprað með 
þeirri hæglátu glaðværð, sem hlýtur að vera svo geð- 
þekk öllum. 

þó æfiárin væru ekki mörg, má það hér samt 
segja, að miklu dagsverki var af lokið. Hátt á 18. 
ár hefur þessi framliðna bæði í blíðu og stríðu ver- 
ið hin samatrygga og blíðlynda aðstoð ektamanns- 
ins, sem nú syrgir við hennar gröf; ástrík og ná- 
kvæm móðir barna sinna, bæði þeirra, sem hún 
hlaut að sjá á bak, og eins hinna þriggja, sem með 
elsku- og saknaðartárum heiðra minningu hennar, 
þegar hún er liðin. Hún gætti síns húss með ár- 
vekni, og mátti í alla staði segjast að vera þess prýði. 
því var það svo, að þó á margri reynslu væri að 
kenna, bjó þar jafnan hin sanna blessun guðs. Vér 
hvorki viljum né getum réttilega aðskilið þetta frá 
því, sem eg vil halda að hafi verið aðaleinkennið á 
sálu hennar, en eg vil orða það svo, að hún hafi 
verið handgengin guði. Og það var margt, 
sem lýsti þessu Í dagfari vorrar sælu systur. Hún 
naut að vísu mikils af sannkölluðu meðlæti þessara 
lífdaga: guð gaf henni góðan og Þlíðlyndan ekta- 
maka og efnileg börn; hún naut þeirrar gleði, að 
móðirin, sem hún bæði elskaði og hafði í heiðri, 
veik aldrei úr húsi hennar, og að hin nákvæma móð- 
urhönd var henni jafnan því meiri og betri aðstoð, 

sem meira reyndi á. En með þessu fylgdi og svo 
mörg þúngbær reynsla. Hún kenndi bæði á sárum 
ástvinamissi, og hennar viðkvæma  móðurhjarta 
reyndist mikið í því, að sjá upp á þúngar líðanir 
barna sinna, og fimm þeirra hafa andazt á hennar 
örmum. Sjálf reyndi hún mikinn heilsubrest, og lá 
optar en einusinni fyrir dauðans dyrum. það er 
hægt að geta í vonirnar, hvílík áhrif þessi reynsla 
hlaut að hafa á blítt og viðkvæmt hjarta, og ekki 
að undra, þó hún hefði gjört mikið að því, að nið- 
urbeygja lífsfjörið. En hitt er víst, að þó tíðast væri 
að kenna á einhverju af þessu, þá vék aldrei frá 
henni traustið til guðs og hans gæzkuríkrar forsjón- 
ar. Hjartað, sem það var tamt að umgangast hann, 
minntist jafnan með auðmýkt við hans hönd, þó hún 
' hvíldi þúngt á því. það var þetta, sem sýndi hina 
sannkölluðu guðræknu manneskju; og það kom hér 
jafnt fram í þolgæði í mannraununum, og í því, 
að vanda svo í alla staði sitt ráð, eins og fyrir aug- 
liti guðs. þetta einkenni fylgdi henni víst til hinn- 
ar síðustu stundar. Undir hinum þúngu þjáningum, 
sem opt virtust að vera svo miklar, að þær hlytu að 
svipta sjónar á öllu því, sem af heiminum er, mun 
sálin þess stöðugar hafa haft sína umgengni hjá 
guði. það var á hinu síðasta dægri lífsins, að hún 
einhverju sinni vaknaði af nokkurs konar svefnværð 
með þeim orðum, að nú hefði hún „verið að tala 
við guða. Hvort heldur þau orðin sjálf hafa í það 
skipti verið töluð með glöggri hugsun eður ekki, 
þá vitna þau um hið sama, hvar hugurinn hafði sein- 

ast búið. Og enginn af oss fær óskað sér nokkurs 
betra á sinni síðustu stundu, en að hugir vorir megi 
þá vera hjá guði, vorum seinustu orðum snúið til 
hans, og hinum seinustu andvörpum varpað í hans 
föðurfaðm. En það veitist þeim einum, sem álífs- 
ins heilbrigðu dögum lifðu í guði og höfðu sína um- 
gengni við hann. 

þannig er þessi vor elskaða systir skilin hér 
við, söknuð oss öllum, en sárlega treguð af eptir- 
lifandi ástvinum. Hér er bæði öldruð móðir, sem, 


“ þreytt af margfaldri reynslu lífsins, hefur enn nú 


hlotið að búa sína elskaða dóttur til hinnar síðustu 
hvíldar, og hefur við það eitt að huggast, að innan 
lítils tíma muni það veitast, að sjá aptur hina ást- 
kæru, sem fyrri eru farnir, — og hér er sorgbitinn 
ektamaður, sem svo snemma hlýtur að skila aptur 
því bezta láni, sem guðs föðurforsjón hafði veitt, 
og gjörir það bæði með hrærðu hjarta, og með þakk- 
læti til gjafarans, fyrir alla þá blessun, sem hann 
naut með þessari framliðnu. Stundlegar samvistir 
hefur dauðinn náð að slíta, en hann fær aldrei slit- 
ið kærleikans heilaga band, því það er tengt af guði, 
sem er sterkari en dauðinn, og sem á sælum sam- 
fundadegi mun tengja það aptur, svo að ekkert megn- 
ar framar að skilja. Hér syrgja börnin elskaða móð- 
ur, sem með stöðugri nákvæmni og blíðu bar þau 
og þeirra heill fyrir brjósti. Já, þeir eru enn nú 
fleiri, sem maklega telja sig með ástvinum hennar, 
sem öllum vildi hið bezta og gladdist við allra heill. 
Og yður öllum, mín elskuðu! fæ eg einúngis sagt 

hið eina, sem eg aldrei hef með meiri sanni get- 
að sagt yfir líkkistunni, en nú: vitið, að hér hefur 
sú manneskja skilið við, sem guð hefur útvalið, að sú 
sál, sem byggði þessa föllnu tjaldbúð, átti vissa heim- 
komu í hans föðurskaut. Eg veit, að hjörtu yðar 
fá ekki neitað sér um sorgarinnar beisku svölun, 
en til þess að tárin þorni af yðar sorgmæddu aug- 
um, þá snúið sálarinnar sjón að því sælaljósi, sem 
skín yfir alla hina útvöldu guðs. Hann gefi yður 
að gjöra það, sem að síðustu mun snúa allri vorri 
stundlegri hryggð í fögnuð. 

það er þángað, sem vér allir eptirþreyjandi horf- 
um eptir þér, vor sæla, burtsofnaða systir. þú kennir 
ekki framar á þessa heims sorgum, en nýtur æðri 
og meiri gleði, en hann fær nokkru sinni veitt. Guði 
sé lof fyrir það, hvað þú varst um lífsins stutta 
skeið. Vér kveðjum þig allir með þeirri hjartans 
ósk, að hvenær sem kemur vor síðasta stund, þá 
gefi hann oss að ná þeim sömu friðarins heim- 
kynnum, sem þú hefur þegar gist. Amen! 

GRAFSKRIPT OG ERFILJÓÐ. 


1. Grafskript. 


t 
Dáin úr lifir nú 


dauðaheimi lífi æðra 
JÓRUNN ÍSLEIFSDÓTTIR MELSTEÐ, 
fædd á Brekku á Álptanesi 14. d. mafmán. 1816; 

gipt þar 30. d. desemberm. 1840 
cand. philos. Páli Melsteð, 
móðir 8 barna, 
— 5, sem dóu á undan henni, og 3, sem lifa, — 
dáin í Reykjavík 21. d. ágústmán. 1858. 


Hafði hinn Alvaldi 
henni veitta 

kosti mæta' og marga: 
gáfur, geðprýði, 
góðvild staka, 

blítt og hógvært hjarta. 


Hafði og uppeldi, 
í ótta drottins 
og hvers kyns mætum menntum, 

búið hana öllu, 
bezt er jafnan 
hefðarkonum hæfir. 


En sjálf hún hafði 

hegðun alla 

drottni' og dyggðum helgað ; 
gott að vinna, 

guði að þjóna 

mest hún mat af öllu, 


Vinsældir, heiður, hrós 

henni þó félli í skaut, 

samt hennar líf var ljós, 

sem laungum blakta hlaut; 
því margur mæðugustur 

hér á það lagði" og olli þraut. 


Sjúkleiki' og sorgir með 

sárt þó að legðust á, 

æ hennar glatt var geð, 

því guði jafnan hjá 

hún hjartað hafði og trúði, 
að gott er allt þeim föður frá. 


Athæfið allt og mál 
um það ljóst vitni bar, 
„að ástrík og einlæg sál 
innra bjó fyrir þar; 
vegna þess ætíð öllum 
— en sínum helzt — hún hjartkær var. 

Nú drottins hefur hönd 

hennar öll meinin grætt; 

nú hennar alsæl önd 

aptur þeim hefur mætt, 

sem hjer hún hlaut að missa; 
grátum ei, — hennar böl er bætt! 


Gef, að hver gæti' og skilji, 

guð! að þinn helgur vilji 

speki og náð eilíf er; 

guð! hjartna græddu sárin, 

guð! sorga þerrðu tárin 

þeirra, sem harma hér! 
Helgi Hálfdánarson. 


2. Erfiljóð. 


t 
Í ; 
Mörg hafa blómin furðu-fríð 
fallið að rótum svarðar, 
sem fuglaröddin fögur og blíð 
fylgdi að skauti jarðar; 
þeir lofuðu guð, er allt það á 
aptur af jörð vill til sín fá, 
í hópinn sinnar hjarðar. 
2 
Æfi blómanna allra þú 

eptir lézt, góða kvendi ! 
ásjónu þeirra, traust og trú 
tókst þú með blíðri hendi, 
léreptin fengu líf og mál, 
þá lékst þú þér með skæri og nál ; 
guð þér þá gáfu kenndi. 
ð. 

En eitt er blóm, sem enginn sér, 
of stutt það hjá oss dvaldi, 
guð kveykti það á kinnum þér, 
kærleiksfullur hann valdi 
þig sér að vini og veitti þér, 
veglegast það í heimi er; 
dapur er dauðinn kaldi! 

í 
Í roða sínum rósin dó, 
raddlaus er túngan blíða, 
og ímynd þína oss enginn bjó 
svo ástríka og fríða; 
grátandi að þínum grafarreit 
gengur skáldið, með tárin heit, 
að kveðja kvendið þýða. 

Gísli Thorarensen. 


Hvað ertu að gjöra; 
grimmúðgi dauði! 
þá beitir sigð þinni 
á blóm en fegurstu, 
og særir um leið 


2 


sári djúpu 
hjörtu tryggðföst 
og hugarblíð ? 


Hvað ert' að gjöra, 

þá hörðum járngreipum 
sárinda og sóttar 

þú sundur liðar 

hallir veglegar 
himin-sendra 

gesta góligra, 

guðs ástgjafa ? 


Æ, hví hlaut Jórunn, 
Ísleifi borin, 
blóm-kvendið þýða, 
þrek-kvendið stillta, 
tryggð-kvendið ljúfa, 
með tállausa hjartað, 
að bergja svo úng 

á bikar vanheilsu, 

og hníga svo: snemma 
fur heljarbrandi? 


Hvað: er líf vort 

á landi dauðans? 
Skóli skammvinnur, 
skilyrðis dvöl, 

“ undirbúningur, 

og ekkert meira, 
lífs vors ens sanna, 
hvers lok ei bíða. 


Í 

Hvað, er líkaminn? 
Leirbúð jarðnesk, 
fagurt en fallvalt 
furðu-smiíði. 
Hvert er ágæti 
hérvistar-daga? 
Armæða, þreyta, 
ánauð og stríð. 


Gott er. andanum 
ódauðlega, 

sem unni guði 

og góðu öllu, 

úr fjötrum jarðneskum 
sem. fyrst að leysast,. 
og fæðast í náðarskaut 
frelsarans: góða, 

og laugast í kærleiks- 
lind himneskri. 


Gott er guðsbörnum 
að gánga með sigri 
úr baráttu jarðar 

og böls aðköstum, 
hvenær sem þóknast 
himnaföður 

að fóstur. það fæðist 
í flokk hans útvaldra. 


Gott. er að. flytjast 
á guðs engla vagni 

úr faðmi fastlyndra 
fróns ástvina 

í faðminn útbreidda 
frelsarans blíða, 

og verða þar fagnað 
af vinum fyrrkomnum. 


Falla hér fögur blóm, 
er fold vora prýða 
að gróðursetjist þau 
í guðs dýrðar akri, 
og skíni þar útvaldra 
unaðsljóma, 

sem engum áskyggist 
ama stundarheims. 


Sjáið í trúnni 
syrgjandi vinir 

hve fagurt Jórunn skín 
hjá frelsarans stóli. 
Heyrið himneskan 
hreim lofsaungva, 

er engils vörum 

út af streyma. 


Sjáið í trúnni 

á sælli stundu, 

heim þá kallizt þér 
frá hérvistar reynslum, 
engilfaðm skínanda 
yður á móti 

blítt hve hún breiðir 
í borg guðs lifanda! 


þökkum himnaföður 
þrótt, heilsu, líf, 
verjum því og vinnum 
í víngarði hans, 
hræðumst ei dagsins 
hita né þúnga, 
en hugsum vonglaðir 
til heillastundar; 
þá förum vér og finnum 
fullsæla vini. 

Sveinn Níelsson. 


1. 
Hvert er farin hin fagra og blíða, 
fyrr sem gullörmum vafði þig tveim, 
úr eymda flóði lífs er nam líða, 
hvert leið hún í svipa myrkfáinn heim? 
nei! til dýrðlegra Serafims sala, 
, þar sjer hinn þríhelgi tignarstól bjó, 
og' hans hyrðsveitir aldur sinn ala, 
sem örkfángin dúfa hin leysta burt fló 
2 
Múgur eingla þar mót' henni skundar, 
meðtekur fagnandi nýkominn gest; 
fimm þó fremstir og öllum á undan 
að henni svífa, sem fagni þeir mest; 

með gulltár í augum glaðir umkríngja 
guðkjörinn dýrðling og leiða með sér. 
„Móðir, móðircl svo sætan þeir sýngja, 
„sögð ertu' í guðs nafni velkomin hjer !ú 
Og hinn sendi. þeim samsýngur flokkur: 
„Sögð ertú';i Guðs nafni velkomin hör !s 
enn hann furðar, að flekkur vart nokkur 
finnst á henni, sem komin þá er. 
Hana því mundi og hreina ei finna 
himin, þars æ býr sannleikinn skær, 
heims er lastgjarnir lofuðu munnar, 
og lýgi skeytin sér hopuðu fjær? 

4. 

Sitt í fjelag með fögnuði kjósa 
flokkar himins hið ágæta víf, 
leiða' um ódáins akurinn ljósa, 
hvar unan er sjerhvað og gleði og líf, 
enn er lykkjur þar leiðinni breyta 
„ „lítur þaðan hin himneska þó, 

eptir jörðunni er augað að leita 
og þeim vinum, er með hún þar bjó 
X il 
Þú, sem sárar með sútir í brjósti 
saknandi mænir til hennar svo titt, 
„lífs Í nöprum. þú gráta mátt gjósti, 
hvar geturðu hjarta svo ástríkt, svo blítt? 
Geym vel í minni það gott allt hún veitti, 
hins góða hjarta það svölun er dýr, 

og von, þá ekkert, já ekkert sem þreytti, 
eilífa huggun hún sál þinni býr. 
6. 
Dauflegt er hjá þér í híbýlum vinur! 
harla dapurt allt kríngum þig er; 
hress viltu sýnast, enn hjarta þitt stynur, 
hrínginn vina þann brotna þá sér. 
Enn á nóttum, þá ljós eru liðin 
og liður hjarta þitt sárast og mest, 
blund" þú sviptist, og finnur síst friðinn, 
færðu þó enn þá hjartkæran gest. 
Tr 
Hún, er fyrrum títt sat þér við síðu 
á sál eða líkama', er mein barstu hljótt, 
en við rúm þitt með bragði svo blíðu 
broshýr situr, þó hyljii hana nótt; 
átt nú að varðeingli áður þinn maka, 
hún ann þjer af hjarta, man þig sem þá, 
í kyrrþey horfið hún hefur til baka 
frá heimi þeim, hvar hún þig ekki sá. 
8. 
Enn þá nálæg þjer er hún og jafna 
einum hugurinn dvelur hjá þér; 
enn hún gleðst, þegar yndi þitt dafnar, 
enn hún hryggist, nær sorgin þig sker. 
Hennar ekkert þig hylli lát ræna, 
hraustlega berstu þó dragi' yfir ský, 
og lúinn torfu nær leggst undir græna, 
laun þín meðtaktu faðmi hennar í. 
Ólafur Indriðason. 

